OzLabs/hebrew-wiki-articles huggingface dataset:
ג'יימס ארנולד טיילור

ג'יימס ארנולד טיילור (באנגלית: James Arnold Taylor; נולד ב-22 ביולי 1969) הוא מדבב, תסריטאי ומפיק אמריקאי. ידוע בעיקר בתור המדבב של ראצ'ט במשחקי המחשב Ratchet & Clank, של טיביוס במשחקי Final Fantasy, של ג'וני טסט, הגיבור הראשי של הסדרה ג'וני טסט ושל אובי ואן קנובי בסדרה מלחמת הכוכבים: מלחמת המשובטים, מזיכיון מלחמת הכוכבים.

== ביוגרפיה ==
טיילור נולד ביולי 1969 בסנטה ברברה, בקליפורניה ובה גדל.

הוא החל את קריירת הדיבוב שלו ב-1991 במשחק הווידאו: אי הקופים 2: נקמתו של לה צ'אק, בו דיבב מספר דמויות. בשנת 2001 דיבב לראשונה בסרט אוסמוזיס ג'ונס בתור קפה המחזיק תאי דם לבנים. הוא דיבב גם בסרטים: צבי הנינג'ה מ-2007 (את לאונרדו), ראצ'ט וקלאנק מ-2016 (בגילום המוכר שלו את ראצ'ט) וכוח הטיטאנים! חיים בסרט מ-2018.

לאורך השנים דיבב במספר משחקים וסדרות טלוויזיה ידועות, ביניהם בסדרה מלך השכונה כניקולאס קייג, באנימטריקס כאש, ראול וקולות נוספים, בסדרה "Marvel Animated Features", ב"ליגת הצדק: הגבול החדש".

הוא דיבב גם בסרטים: "Bionicle: The Legend Reborn", דירת המצוירים: הסרט, גרין לנטרן: אבירי הברקת, באטמן: האביר האפל חוזר מ-2012 בתור מר הודסון, ספוד ועוד קולות ובסרטי לגו: ליגת הצדק בתור בארי אלן/דסאאד. הוא דיבב גם את פרד קדמוני עם מותו של המדבב הנרי קורדן, בין 2005 ל-2011. 

בין השנים 2014-2008 דיבב את דמותו של אובי ואן קנובי בסדרה המונפשת "מלחמת הכוכבים: מלחמת המשובטים"

בשנת 2013 הוציא את הספר "JAT 365: 365 Inspirations for the Pursuit of Your Dreams". החל מ-2018 מנהל את הפודקאסט: "Talking to Myself".

== חיים אישיים ==
מאז 1991 נשוי לאליסון טיילור. לשניהם בת אחת - לידיה.

==קישורים חיצוניים==

* 

קטגוריה:שחקני קולנוע וטלוויזיה אמריקאים
קטגוריה:מדבבים אמריקאים
קטגוריה:אמריקאים שנולדו ב-1969
קורקינו (מחוז צ'ליאבינסק)

קורקינו (ברוסית: Ко́ркино) היא עיר המשמשת בתור המרכז האדמיניסטרטיבי של מחוז המשנה קורקינסקי במחוז צ'ליאבינסק, רוסיה, הממוקם על המדרון המזרחי של הרי אורל הדרומיים, מדרום לעיר צ'ליאבינסק, המרכז הניהולי של המחוז.

העיר הוקמה במאה ה-18 ככפר בשם זה. מאז 1942 נושאת מעמד של עיר.

== כלכלה ==
קורקינו הוא מרכז חשוב לכריית פחם.

== ספורט ==
מועדון הספורט הגדול בעיר הוא מועדון שחטאר קורקינו המתמודד בליגת הכדורגל החובבנית ובאליפות אורל.

==קישורים חיצוניים==

* 
* 

קטגוריה:מחוז צ'ליאבינסק: ערים
קטגוריה:יישובים שהוקמו ב-1795
Visions

Visions הוא אלבום האולפן השלישי של הזמרת הקנדית גריימס. האלבום יצא לאור לראשונה בקנדה ב-31 בינואר 2012 דרך חברת התקליטים 4AD. שבוע לפני הוצאתו בארצות הברית, פורסם האלבום להזרמה דרך אתר האינטרנט של NPR.<ref></ref> הקלטת האלבום ארכה כשלושה שבועות, כאשר האלבום הוקלט במלואו באמצעות תוכנת GarageBand של חברת אפל בדירתה של גריימס.<ref></ref>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי 2012
קטגוריה:אלבומי גריימס
קטגוריה:אלבומים שהוקלטו באולפן ביתי
קטגוריה:אלבומים באנגלית
קטגוריה:אלבומי חברת 4AD
Miss Anthropocene

Miss Anthropocene הוא אלבום האולפן החמישי של המוזיקאית הקנדית גריימס. האלבום יצא לאור ב-21 בפברואר 2020 דרך חברת התקליטים 4AD.

האלבום, ששמו מורכב מהמילים מיזנתרופ ואנתרופוקן, סובב סביב "אלת שינוי האקלים האנתרופוקנית" ולוקח השראה מהמיתולוגיה הרומית. זהו אלבומה האחרון של גריימס תחת חוזה ההקלטות שחתמה עם חברת התקליטים 4AD בשנת 2012. סגנון האלבום אפל יותר מאלבומה הקודם משנת 2015, Art Angels.

ב-1 בינואר 2021 הוציאה גריימס אלבום רמיקס בשם Miss Anthropocene (Rave Edition) המכיל גרסאות רמיקס לשירי האלבום, למעט 4ÆM ו-Before the Fever המופיעים בגרסתם המקורית.<ref></ref>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי 2020
קטגוריה:אלבומי גריימס
קטגוריה:אלבומי קונספט
קטגוריה:אלבומים באנגלית
קטגוריה:אלבומי חברת 4AD
וולר יו פטון

וולר יו פטון (באנגלית: Waller Hugh Paton; 27 ביולי 1828 – 8 במרץ 1895) היה אמן נוף סקוטי במחצית השנייה של המאה ה-19.<ref></ref>

== ביוגרפיה ==
פטון נולד בדונפרמליין, בנם של ג'וזף ניל פטון (1797–1874), מעצב בדים, וקתרין מקדיארמיד. אחיו ואחותו, ג'וזף נואל פטון ואמיליה רוברטסון היל (אשתו של דייוויד אוקטביוס היל), היו גם הם אמנים.

== קריירה ==
בשנות העשרה שלו עבד פטון עם אביו כמעצב בדים. מגיל עשרים למד אצל האמן ג'ון יוסטון (1802–1884).<ref></ref> הוא נבחר לעמית של האקדמיה המלכותית הסקוטית (ARSA) בשנת 1857 והפך לחבר מלא (RSA) בשנת 1865. בשנת 1878 הפך לחבר באגודה המלכותית לצבעי מים (RSW).

בשנת 1858 הוא ואחיו איירו את ספרו של ויליאם אדמונדסטון איטון "Lays of the Cavaliers", שיצא לאור בשנת 1863.<ref></ref>

פטון היה אחד הבודדים בדורו שעבד בציור חוץ - ב"אוויר החופשי", כשהאופנה הייתה להשלים נופים בנוחות של סטודיו. הוא נהנה לתאר את חופי הארץ של פרתשיר, אברדנשייר, ובעיקר את האי ערן. עבודתו מאופיינת בשקיעות סגולות עשירות.

== חיים אישיים ==
משנת 1859 התגורר פטון באדינבורו. בהתחלה שהה עם אחיו ג'וזף בבית הגדול שלו בעיר החדשה.

ב־1861 וב־1868 הוא סייר באירופה יחד עם חברו דונלד מקנזי ואלאס ואחיו ג'וזף.

בשנת 1862 התחתן עם מרגרט קינלוך ממרקולטר ליד אברדין. נולדו להם ארבעה בנים ושלוש בנות.

בשנת 1875 עבר לג'ורג' סקוור 14, אדינבורו. הבית עמד בצד הצפוני של הכיכר, ופנה לאורך קו הבתים בצד המערבי. הוא נהרס במאה ה-20.

בנו, וולר הוברט פאטון (1863–1940), היה פסל.

== מותו ==
פאטון נפטר בביתו, באדינבורו, ב־8 במרץ 1895. הוא קבור בבית העלמין גראנג' שבדרום אדינבורו.

== גלריה ==
 <gallery mode=packed heights=160>
Waller Hugh Paton Lovers in a cornfield.jpg| אוהבים בשדה תירס

File:Waller Hugh Paton (1828-1895) - Entrance to the Cuiraing, Skye - NG 2842 - National Galleries of Scotland.jpg | נוף סקוטי בסקאי

File:Waller Hugh Paton - Railway Bridge over the River Cart, Paisley - Google Art Project.jpg | גשר רכבת על נהר

File:Dunnottar Castle by Walter Hugh Paton 1867.JPG | טירת דונוטאר 
</gallery>

==קישורים חיצוניים==

== הערות שוליים ==

קטגוריה:ציירים סקוטים
קטגוריה:בריטים שנולדו ב-1828
קטגוריה:בריטים שנפטרו ב-1895
לודמילה ברגינה

לודמילה איבנובנה ברגינה (ברוסית: Людмила Ивановна Брагина; נולדה ב-24 ביולי 1943) היא אתלטית סובייטית בעבר. היא אלופה אולימפית (מינכן 1972) ושיאנית עולם (1972–1976) בריצת 1500 מטר. נוסף לכך, היא שיאנית עולם (1972 - 1982, עם הפסקה של שנה) בריצת 3000 מטר.

== ביוגרפיה ==
ברגינה נולדה וגדלה ביקטרינבורג, מחוז סברדלובסק. היא החלה להתאמן בקפיצה לגובה בשנת 1960 והחליפה לריצה רק בשנת 1964. בשנת 1966 היא סבלה מדלקת ריאות קשה. לאחר שהחלימה היא עברה להתאמן בדרום רוסיה בקרסנודאר.

===1969===
באליפות אירופה שנערכה באתונה, יוון ב-20 בספטמבר 1969 היא סיימה במקום רביעי בריצת 1500 מטר בתוצאה של 4:13.2 דקות.

===1971===
באליפות אירופה שנערכה בהלסינקי, פינלנד ב-20 בספטמבר 1971 היא סיימה במקום שישי בריצת 1500 מטר בתוצאה של 4:13.9 דקות.

===1972===
בתחרות שנערכה במוסקבה ב-18 ביולי 1976 קבעה ברגינה בריצת 1500 מטר שיא עולם חדש של 4:06.9 דקות, שיפור לשיא בן השנה של קארין ברנליית מגרמניה המזרחית (4:09.6 דקות). חודש לאחר מכן, בתחרות שנערכה במוסקבה ב-12 באוגוסט היא קבעה בריצת 3000 מטר שיא עולם חדש של 8:53.0 דקות, שיפור לשיא העולם בן השלושה חודשים של פאולה פיני מאיטליה (9:09.2 דקות) ובכך הייתה לאתלטית אישה הראשונה שרצה ריצה זו מהר יותר מ-9 דקות.

====אלופה אולימפית ושיאנית עולם====
חודש לאחר מכן, באולימפיאדת מינכן (1972) היא זכתה במדליית זהב בריצת 1500 מטר בשיא עולם חדש של 4:01.38 דקות, לפני גונהילד הופמייסטר מגרמניה המזרחית (4:02.83 דקות) ופאולה פיני (4:02.85 דקות) ובכך הייתה לאלופה האולימפית הראשונה בריצה זו. כבר בשלב המוקדמות היא קבעה שיא עולם חדש של 4:06.47 דקות אותו שיפרה בשלב חצי הגמר בתוצאה של 4:05.07 דקות. בריצת הגמר כל חמש האתלטיות הראשונות רצו מהר יותר מהתוצאה שקבעה בשלב חצי הגמר.

===1974===
בתחרות שנערכה בדרהאם, קרוליינה הצפונית, ארצות הברית ב-6 ביולי 1974 היא שיפרה את שיאה העולמי והעמידה אותו על 8:52.8 דקות. שיא זה החזיק מעמד כשנה ונשבר על ידי גרטה וייץ מנורווגיה (8:46.6 דקות)

חודשיים לאחר מכן, באליפות אירופה שנערכה ברומא, איטליה ב-2 בספטמבר 1974 היא זכתה במדליית כסף בריצת 3000 מטר בתוצאה של 8:56.09 דקות, אחרי נינה הולמן מפינלנד שקבעה שיא אליפות חדש ושיא לאומי חדש של 8:55.10 דקות ולפני ג'ויס סמית' מבריטניה (8:57.39 דקות).

===1976===
באולימפיאדת מונטריאול (1976) סיימה ברגינה במקום חמישי בריצת 1500 מטר בתוצאה של 4:07.20 דקות ולא הצליחה להגן על תוארה. תשעה ימים לאחר מכן, בתחרות שנערכה בקולג' פארק, מרילנד ב-7 באוגוסט היא קבעה שיא עולם חדש בריצת 3000 מטר, שיפור לשיא בן החודש וחצי של גרטה וייץ (8:45.4 דקות), שיא זה החזיק מעמד כ-6 שנים ונשבר על ידי סבטלנה אולמסובה מברית המועצות (8:26.78 דקות).

==שיאים אישיים ==
* ריצת 1500 מטר: 4:01.38 דקות (1972), שיא עולם בעבר
* ריצת 3000 מטר: 8:27.12 דקות (1976), שיא עולם בעבר

==קישורים חיצוניים==

קטגוריה:אתלטיות באולימפיאדת מינכן (1972)
קטגוריה:אתלטיות באולימפיאדת מונטריאול (1976)
קטגוריה:שיאניות עולם סובייטיות: אתלטיקה
קטגוריה:אלופות אולימפיות סובייטיות: אתלטיקה
קטגוריה:אלופות אולימפיות: ריצת 1500 מטרים
קטגוריה:סובייטיות שנולדו ב-1943
עמי וארצי

עמי וארצי (בסינית: 我和我的祖国) הוא סרט דרמה אנתולוגי סיני משנת 2019, המורכב משבעה קטעים שביימו שבעה במאים, צ'ן קאיגה, ג'אנג ייבאי, גואן הו, שו שיאולו, שו ג'נג, נינג האו, וון מוי.<ref></ref> בו מככבים רבים מהשחקנים המובילים בסין, בתפקידי משנה ובהופעת קמע. הסרט הופק במשותף על ידי חברת הפצת הסרטים של Huaxia, סרטי פוליבונה וסרטי עליבאבא. הסרט יצא בסין ב-30 בספטמבר 2019, לציון יום השנה ה-70 להקמת הרפובליקה העממית של סין.<ref name="tiger"></ref>

== עלילה ==
=== לקראת ===
קטע הפתיחה של הבמאי גואן הו, "לקראת" (前夜), עוסק במהנדס, לין ז'יואן (אותו מגלם הואנג בו), במירוץ נגד הזמן כדי לשכלל מנגנון הנפת דגלים אוטומטי לפני טקס הקמתה של הרפובליקה העממית של סין ב-1 באוקטובר 1949.

=== עובר ליד ===
הסיפור השני "עובר ליד" (相遇) בבימויו של ג'אנג ייבאי, מציג מדען, גאו יואן, אותו מגלם ג'אנג יי, עובד על פצצת האטום הראשונה של סין שנאלץ להיפרד לנצח מאהובו בשנות השישים.

=== האלוף ===
הסיפור השלישי "האלוף" (夺冠), בבימויו של ז'ו ג'נג, מספר כיצד נער משנחאי בשם דונג דונג (אותו גילם האן האולין) עזר לשכניו לצפות בטלוויזיה בזכייה במדליית הזהב האולימפית של נבחרת סין בענף כדורעף נשים ב-1984.
=== חזרה הביתה ===
הסיפור הרביעי "חזרה הביתה" (回归), בבימויו של שו שיאולו, עוסק במשלחת מבצעת סינית ושוטרים מקומיים המתכוננים להשבת הונג קונג משלטון בריטניה לסין בשנת 1997. השקט בן 12 השניות בין ההמנון הבריטי והסיני במהלך טקס מסירת הונג קונג בא לידי ביטוי גם בחלק זה.

=== שלום בייג'ינג ===
הסיפור החמישי "שלום בייג'ינג" (北京你好), בבימויו של נינג האו, עוסק בנהג מונית שנותן כרטיס לטקס הפתיחה של אולימפיאדת בייג'ינג 2008 לילד מאזור רעידת האדמה בסצ'ואן, אף על פי שהוא נועד להיות מתנת יום הולדת לבנו המרוחק.

=== הכוכב המנחה ===
הסיפור השישי "הכוכב המנחה" (白昼流星), בבימויו של צ'ן קאיגה, עוסק בצמד אחים חסרי בית העדים לנחיתת הקפסולה של החללית המאוישת שנז'ו 11 ב-18 בנובמבר 2016, רגע של גאווה לאומית שנגעה בהם.

=== אחד בשביל כולם ===
"אחד בשביל כולם" (护航), בבימויו של טון מויה, עוקב אחר סיפורו של טייס מטוסי הקרב הבכיר לו צ'יאוראן שעוזר לחבריו הטייסים להשיג תצוגה אווירית חלקה במצעד הצבאי לציון 70 שנה לניצחון במלחמת יפן-סין השנייה בשנת 2015.<ref></ref>

== הפצה ==
ב-20 במרץ 2019 הודיעו המפיקים כי הסרט אמור לצאת לאקרנים ב-1 באוקטובר 2019, במהלך היום הלאומי של סין.<ref></ref> ב-6 בספטמבר 2019 הוכרז כי הסרט הוקדם ל-30 בספטמבר 2019.<ref></ref>

הסרט הופץ על ידי China Media Capital, מפיצה בינלאומית גדולה של קולנוע וטלוויזיה סיני ארצות הברית, קנדה, אוסטרליה וניו זילנד

== קבלה ==
דובאן, אתר דירוג מדיה סיני גדול, העניק את הציון 8.1 מתוך 10. מחוץ לסין הסרט דורג 6.4 / 10 ב-IMDb.<ref></ref>

== הכנסות ==
הסרט הכניס כ-336 מיליון יואן (51.62 מיליון דולר ארצות הברית) ביום ההקרנה השני שלו.<ref></ref> הוא הכניס מיליארד יואן בשלושה ימים.<ref></ref> הסרט הרוויח בסוף השבוע הראשון שלו יותר מ-2 מיליארד יואן.<ref></ref> <ref></ref> <ref></ref>

== קישורים חיצוניים ==

* 
* אופיר דור, [https://www.calcalist.co.il/world/articles/0,7340,L-3772007,00.html סין מציגה: סרט תעמולה מהנה - שגרף 350 מיליון דולר], כלכליסט
* [http://www.china.org.cn/arts/2019-09/29/content_75259355.htm עלילת עמי וארצי] באתר china.org.cn

==הערות שוליים==

קטגוריה:סרטי 2019
קטגוריה:סרטי אנתולוגיה
קטגוריה:סרטים במנדרינית
קטגוריה:סרטים סיניים
קטגוריה:ציטוט עם תסריט בשפה זרה (סינית)
אביה גל

אביה גל (נולדה ב-11 באוגוסט 1995) היא עיתונאית, עורכת ומגישת רדיו ישראלית. נכון ל-2020, היא מנהלת מחלקת הדיגיטל בגלי צה"ל ומגישה שם תוכניות תרבות ובידור.

== ביוגרפיה ==
גל נולדה בחיפה, ולמדה במרכז חינוך ליאו באק בעיר. בשנת 2013, עת סיימה את לימודיה התיכוניים, קיבלה את פרס ראש העיר על הצטיינותה בלימודים ופועלה ההתנדבותי.

בשנת 2013 התגייסה לגלי צה"ל והייתה למצטיינת קורס העיתונאים בשנה זו. במסגרת שירותה הצבאי שימשה כעורכת ומגישת תוכניות, בהן "בילוי היום" ו"רדיואקטיבי". כן ערכה את תוכניותיהם של אברי גלעד ובני בשן בתחנה. בהמשך, שימשה ככתבת תרבות וסיקרה אירועים מרכזיים בתחום. גל קיבלה את פרס מפקד גלי צה"ל על הפקת מיזם 'אלה אחים שלי', וכן זכתה לאות הצטיינות על שירותה.

עם שחרורה בשנת 2016, החלה לערוך את תוכניתה של הדר מרקס בגלגלצ "מדינה בדרך". במקביל, שימשה כמנהלת תוכן במחלקת התוכניות של גלי צה"ל וכמגישה. בשנת 2017 החלה להגיש פינות בתוכנית הבוקר של פאולה וליאון בקשת 12.

בשנת 2018 מונתה למנהלת מחלקת הדיגיטל בגלי צה"ל. במסגרת תפקידה פיתחה את תחום הרשתות החברתיות בגל"צ, והקימה לראשונה חטיבת תוכן דיגיטלי בתחנה. גל הייתה העורכת הראשית של הפודקאסט של אנה בכיכובה של אליאנה תדהר, פודקאסט שזכה למאות אלפי האזנות ולחשיפה נרחבת. בנוסף, הייתה מיוצרי תוכנית הרשת 'תורנות מטבח' שזכתה בפרס מפקד גלי צה"ל לשנת 2019.

גל היא סטודנטית למשפטים וכלכלה באוניברסיטת תל אביב. מתגוררת עם בן זוגה בתל אביב.

== קישורים חיצוניים ==

== הערות שוליים ==

קטגוריה:שדרניות רדיו ישראליות
קטגוריה:שדרני רדיו ישראלים
קטגוריה:עיתונאיות ישראליות
קטגוריה:עיתונאים ישראלים
קטגוריה:עורכות ישראליות
קטגוריה:עורכים ישראלים
קטגוריה:חיילי גלי צה"ל
קטגוריה:בוגרות מרכז חינוך ליאו באק
קטגוריה:בוגרי מרכז חינוך ליאו באק
קטגוריה:ישראליות שנולדו ב-1995
קטגוריה:ישראלים שנולדו ב-1995
ינה נאג'

ינה נאג (במקור גרוס, בהונגרית: Nagy Jenő; היידובסרמן, 29 בדצמבר 1878<ref>[https://www.familysearch.org/ark:/61903/3:1:3Q9M-CS87-49XR?i=93&cat=250488 Hajdúböszörményi izr. keresztelési anyakönyv, 25/1878. folyószám.]</ref> – בודפשט, 24 במרץ 1941)<ref></ref> היה שחקן תיאטרון יהודי-הונגרי.

== ביוגרפיה ==
ינה גרוס (נאג' פירושו בהונגרית: גדול, ובגרמנית: גרוס) נולד כבנו של יוז'ף גרוס מנהל בית יתומים. גרוס שינה את שם משפחתו בשנת 1880 לנאג'.<ref>Az engedélyt tartalmazó BM rendelet száma/évszáma: 5157/1880. Forrás: Névváltoztatási kimutatások 1880. év 2. oldal 17. sor.</ref> הוא עלה לבמה לראשונה באפריל 1899 תחת מנהל הבמה והבמאי יאנוש קומיאטי. הוא עבד ב"תיאטרון העם" (Népszínház) זמן רב, אז התפרסם כחבר פעלתן של "תיאטרון האופרטה המטרופוליטני" (שמה כיום תיאטרון האופרטה של בודפשט), לימים "תיאטרון האמנים" (Művész Színház) שהפך אחר כך כאמור לתיאטרון האופרטה של בודפשט. הוא היה יועץ של התאחדות השחקנים הארצית וחבר בוועד איגוד השחקנים בבודפשט. הוא שירת כלוחם במהלך מלחמת העולם הראשונה. הוא היה פעיל ביותר בתחום החברתי ופעל למען האוניברסיטה לאמנויות התיאטרון והקולנוע, הוא השתתף תמיד בטקסי הענקת מתנות חג המולד השנתיות לשחקנים פנסיונרים ותמיד הגן באופן אובייקטיבי על האינטרסים של השחקנים במפגשי השחקנים השנתיים. קברו ניצב בבית הקברות היהודי ברחוב קוזמה (קבר 22 שורה 1 בחלקה 43).<ref></ref>

== לקריאה נוספת ==
* [http://mek.oszk.hu/08700/08756/html/III/szin_III.0376.pdf לקסיקון אמנות הבמה הונגרי.] אלאדר שופלין. איגוד השחקנים הלאומי והמכון לפנסיה, [1929]
* [https://opac-nevter.pim.hu/record/-/record/PIM157067 ינה נאג'י בקטלוג המוזיאון הספרותי פטפי]
* שאנדור אנדי: שחקנים, תיאטראות, ערים. לקסיקון קטן של תיאטרון הונגרי מעבר לגבול. 2005

==קישורים חיצוניים==

== הערות שוליים ==

קטגוריה:חיילים יהודים במלחמת העולם הראשונה
קטגוריה:שחקני קולנוע וטלוויזיה יהודים הונגרים
קטגוריה:אנשי צבא אוסטרו-הונגרים במלחמת העולם הראשונה
קטגוריה:שחקני תיאטרון יהודים הונגרים
קטגוריה:יהודים בצבא האוסטרו-הונגרי
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1878
קטגוריה:הונגרים שנפטרו ב-1941
מלינה פרז

מלינה נאווה פרז (באנגלית: Melina Nava Perez; נולדה ב-9 במרץ 1979) היא מתאבקת ודוגמנית אמריקאית. היא מוכרת בעיקר בשל תקופתה בארגון ההיאבקות WWE, שבו הופיעה תחת שם הבמה מלינה.

בשנת 2000, פרז החלה בתהליך להפוך למתאבקת מקצועית, כשנרשמה לבית הספר הארד נוקס, כששנה לאחר מכן היא ערכה את הבכורה שלה בזירה. בשלהי שנת 2002, פרז לקחה חלק באודישן לעונה השלישית של תוכנית המציאות, Tough Enough, אך היא הודחה עוד בשלב הראשון. במרץ 2004, פרז חתמה על חוזה ב-WWE ונשלחה למתחם הפיתוח באותה התקופה, Ohio Valley Wrestling (OVW), שם היא תיפקדה כמנג'רית של ג'וני נייטרו וג'ואי מרקורי אשר נודעו בשם MNM. במהלך התקופה שלהם ביחד, השניים זכו שלוש פעמים באליפות הזוגות של ה-WWE, בנוסף לשתי זכיות של נייטרו באליפות הבין יבשתית. פרז החזיקה באליפות הנשים של ה-WWE שלוש פעמים ופעמיים באליפות הדיוות.

==ביוגרפיה==

מלינה פרז נולד ב-9 במרץ 1979 בקליפורניה. פרז היא אמריקאית מקסיקנית והיא דוברת אנגלית וספרדית ברמת שפת אם.

==קריירת דוגמנות==

פרז החלה את הקריירה שלה בדוגמנות במסגרת תחרויות יופי, כשזכתה בתחרות הוואין טרופיק של אנהיים. גופה של מלינה נצבע על ידי האמן מארק גרינוולט במהלך צילומי דוגמנות בשנת 2007, שבמסגרתם היא הצטלמה ביחד עם אליפות הנשים של ה-WWE, שבה החזיקה באותה התקופה.

==אליפויות והישגים==
מלינה היא שלוש פעמים אלופת הנשים של ה-WWE

* הישגים בארגון ההיאבקות Battle Championship Wrestling - BCW
** אליפות הנשים של BCW (פעם אחת)

* הישגים בארגון ההיאבקות Empire Wrestling Federation - EWF
** היכל התהילה של EWF (2016)

* הישגים בארגון ההיאבקות Face 2 Face Wrestling - F2F
** אליפות הנשים של F2F (פעם אחת)

* הישגים בארגון ההיאבקות Maryland Championship Wrestling - MCW
** אליפות הנשים של MCW (פעם אחת)

* הישגים במגזין ההיאבקות Pro Wrestling Illustrated - PWI
** PWI דירג אותה במקום ה-3 מתוך 50 המתאבקות הטובות ביותר לשנת 2009

* הישגים בארגון ההיאבקות Southside Wrestling Entertainment - SWE
** אליפות מלכת סאות'סייד של SWE (פעם אחת)
** מלכת הזירה (2016)

* הישגים בארגון ההיאבקות World Wrestling Entertainment - WWE
** אליפות הנשים של ה-WWE (3 פעמים)
** אליפות הדיוות (פעמיים)

* הישגים בארגון ההיאבקות Warriors of Wrestling - WOW
** אליפות הנשים של WOW (פעם אחת)

==קישורים חיצוניים==

* 

קטגוריה:מתאבקות מקצועניות אמריקאיות
קטגוריה:מתאבקות ה-WWE
קטגוריה:מתאבקות Impact Wrestling
קטגוריה:אמריקאיות שנולדו ב-1979
קטגוריה:אמריקאים שנולדו ב-1979
צ'לנג'ר: הטיסה האחרונה

צ'לנג'ר: הטיסה האחרונה (באנגלית: Challenger: The Final Flight) היא מיני-סדרה תיעודית אמריקאית העוקבת אחר אירועי אסון מעבורת החלל צ'לנג'ר משנת 1986. הסדרה שוחררה ב-16 בספטמבר 2020 בשירות נטפליקס.

== פרקים ==
{| class="wikitable"
!מס' הפרק
!שם הפרק
!תאריך שידור מקורי
|-
|1
|החלל פתוח לכולם
|16 בספטמבר 2020
|-
| colspan="3" |תוכנית מעבורת החלל החדשה שובה את לב הציבור האמריקאי ומושכת מגוון של אסטרונאוטים נחושים, אבל בעיות הבטיחות נותרות הרחק מהעין הציבורית.
|-
|2
|הצילו!
|16 בספטמבר 2020
|-
| colspan="3" |כדי לעורר עניין ציבורי, נאס"א מחליטה שהמורה כריסטה מקאוליף תהיה האזרחית הראשונה שתעלה על המעבורת. הבעיות עם מאיץ הדלק המוצק ממשיכות להטריד.
|-
|3
|כשל רציני
|16 בספטמבר 2020
|-
| colspan="3" |אחרי כמה דחיות הצוות מתכונן לשיגור, בעוד מהנדסים ובכירים בנאס"א דנים ללא הרף בחששות בנוגע לטבעות האיטום ולמזג האוויר הקר שישרור בזמן השיגור.
|-
|4
|זה לא הסוף
|16 בספטמבר 2020
|-
| colspan="3" |פיצוץ הצ'לנג'ר הורס את חיי המשפחות של אנשי הצוות ומעורר זעזוע בקרב המליונים שצופים בשידור החי. החקירה שנפתחת מכניסה את נאס"א למגננה.
|}

== ביקורת ==
באתר "Rotten Tomatoes" המיני סדרה קיבלה דירוג מקברים של 87% בהתבסס על 15 ביקורות, עם ציון ממוצע של 8.25/10<ref></ref>. אתר "Metacritic" העניק למיני-סדרה 76 מתוך 100 בהבסס על 11 ביקורות, דבר המצביע בדרך כלל ביקורות חיוביות<ref></ref>.

== קישורים חיצוניים ==
* 30px 
* 

== הערות שוליים ==

קטגוריה:סדרות טלוויזיה אמריקאיות
קטגוריה:סדרות טלוויזיה תיעודיות של נטפליקס
קטגוריה:סדרות טלוויזיה אמריקאיות שעלו לשידור בשנות ה-2020
קטגוריה:אסון מעבורת החלל צ'לנג'ר
מכתש איזק

המכתש מפי [[אפולו 17]]
איזק הוא מכתש פגיעה שנמצא בצד הרחוק של הירח. מכתש הפגיעה נמצא צפון-מזרחית ממכתש פרמי , ודרום-מערבית ממכתש מילנה . המכתש נקרא על שם המתמטיקאי ההונגרי אמרה איז'ק .

== לקריאה נוספת ==
<div class="mw-content-ltr">
* 
* 
* 
* 
* 
* 
* 
* 
* 
* 
* 
</div>

== קישורים חיצוניים ==

== הערות שוליים ==

קטגוריה:מכתשי פגיעה על הירח
הלוחם על סוס

המזרקה בלילה
הלוחם על סוס (במקדונית: Воин на коњ) היא מזרקה המשמשת כאנדרטה לזכר אלכסנדר הגדול שממוקמת בכיכר מקדוניה, סקופיה, מקדוניה הצפונית. האנדרטה הוכרזה במסגרת סקופיה 2014, ונפתחה רשמית ב-8 בספטמבר 2011, לרגל עשרים שנה מאז הכרזת העצמאות של מקדוניה הצפונית.

באופן לא רשמי, העלויות לבניית האנדרטה הן כ-7.5 מיליון אירו<ref></ref>.

== תיאור ==
הפסל, שגובהו הוא 14.5 מ', עשוי מארד ומונח על כן עשוי בטון בגובה של 10 מ'<ref></ref>. מתחת לאנדרטה נמצאת מזרקה. סביב המזרקה נמצאים 8 חיילים עשויים מארד בגובה של 3 מ', וכן 8 אריות בגובה של 2.5 מ', כאשר ארבעה מהם פונים למזרקה, ומזרימים מים מפיהם. 4 האריות האחרים ממוקמים על המדרגות ונמצאים בישיבה או בשמירה. על הכן של רוכב הפרש, יש 3 טבעות עם לוחות, עשויים מארד, שמתארים שלושה קרבות של אלכסנדר הגדול. ביניהם, נמצאים 3 טבעות מארד, עם דמויות קישוט ותבליט.

== ביקורות ==
הידיעה על הקמת אנדרטת "הלוחם על סוס" בכיכר מקדוניה ספגה ביקורת מצד האופוזיציה המקדונית<ref></ref><ref></ref> ומספר מדיות תקשורתיות<ref></ref>. עם זאת, עיקר הביקורת הופנתה מיוון, שהקמת האנדרטה עבורה הייתה פרובוקציה וגניבת ההיסטוריה היוונית<ref></ref>.

== קישורים חיצוניים ==

* [http://off.net.mk/lokalno/razno/ragjanjeto-na-fontanata סרטון מואץ של בניית הלוחם על סוס] (14 חודשים תוך 2 דקות ו-15 שניות), off.net.mk

== הערות שוליים ==

קטגוריה:אלכסנדר הגדול
קטגוריה:כיכר מקדוניה
קטגוריה:אירופה: אנדרטאות
קטגוריה:סקופיה: מבנים
חלוקה (קומבינטוריקה)

דיאגרמות יאנג של החלוקות השונות של המספרים 1 עד 8. כל הדיאגרמות באותו הצבע הן כל החלוקות האפשריות של מספר.]]
בתורת המספרים ובקומבינטוריקה, חלוקה של מספר שלם חיובי <math>n</math>, היא דרך לכתוב את <math>n</math> כסכום של מספרים שלמים חיוביים. שני סכומים הנבדלים רק בסדר הסכומים שלהם נחשבים לאותה חלוקה. לדוגמה, ניתן לחלק את 4 בחמש דרכים שונות:

<math>4</math>

<math>1+3</math>

<math>2+2</math>

<math display="inline">2+1+1</math>

<math>1+1+1+1</math>

החלוקה <math>1+3</math> היא אותה חלוקה כמו <math>3+1</math>, והחלוקות <math>1+1+2</math> ו- <math>1+2+1</math> הן אותן חלוקות כמו <math>2+1+1</math>.

חלוקות מתאימות לאובייקטים חשובים רבים במתמטיקה. בפרט, יש התאמה חד-חד-ערכית ועל בין:
# חלוקות בגודל <math>n</math>,
# דיאגרמות יאנג בגודל <math>n</math>, 
# מחלקות צמידות של החבורה הסימטרית <math>S_n</math>,
# הצגות אי-פריקות של <math>S_n</math> (עד כדי איזומורפיזם),
# מטריצות נילפוטנטיות (עד כדי הצמדה).

את החלוקות בגודל <math>n</math> סופרת פונקציית החלוקה.

== דיאגרמות יאנג ==
דיאגרמת היאנג התואמת לחלוקה 5+4+1
את מבנה החלוקה ניתן לייצג באופן גאומטרי על ידי דיאגרמות יאנג, כך לאיבר הגדול ביותר של החלוקה, תשויך השורה הראשונה, עם מספר ריבועים כגודל האיבר. לאיבר הכי גדול אחריו תשויך השורה הבאה, וכך באופן דומה. לכל חלוקה קיימת חלוקה הצמודה לה. באופן אינטואיטיבי, היא מתקבלת על ידי הסתכלות על העמודות בחלוקה המקורית, כשורות בחלוקה הצמודה.

משפט: מספר החלוקות של n בעלות מרכיב מקסימלי לא גדול מm שווה למספר החלוקות בעלות מספר מרכיבים לא גדול מm.

הוכחה: לכל חלוקה בעלת מרכיב מקסימלי m, קיימת דיאגרמת יאנג התואמת לה. לאותה דיאגרמה קיימת דיאגרמה צמודה התואמת לחלוקה הצמודה לחלוקה המקורית. האיבר הגדול ביותר בדיאגרמת היאנג המקורית שווה למספר המרכיבים בדיאגרמת היאנג הצמודה. באופן כזה נבנה התאמה חד-חד ערכית בין כל חלוקה לצמודה לה ולמעשה בין שתי הקבוצות שבנידון. כתוצאה מכך שתי הקבוצות הן בעלות אותה עוצמה ולכן הטענה הוכחה.

דיאגרמת היאנג התואמת לחלוקה 3+2+2+2+1. החלוקה הצמודה לחלוקה 5+4+1.

== חלוקות לא רצופות ==
מציאת מספר בל
מספר החלוקות האפשריות של קבוצה בגודל n, נקרא מספר בל ה-<math>n</math>-י על שם המתמטיקאי האמריקאי אריק טמפל בל, ומסומן <math>\ B_n</math> (אין קשר ישיר למספרי ברנולי המסומנים באותו אופן, ושכיחים יותר בספרות המתמטית).

מספרי בל מקיימים את הנוסחה הרקורסיבית: <math>B_{n+1}=\sum_{k=0}^n {n\choose k}B_k</math>, <math>\ B_0 = 1</math>. <br>
הפונקציה היוצרת המעריכית של מספרי בל היא:
:<math>\sum_{n=0}^\infty\frac{B_n}{n!}z^n=e^{e^z-1}</math>

==קישורים חיצוניים==

* 

קטגוריה:קומבינטוריקה
קטגוריה:תורת המספרים
סורת אל-חשר

סורת אל-חשר (בערבית: سورة الحشر, "הגולה") היא הסורה ה-59 בקוראן. הסורה מונה 24 פסוקים, ושמה נגזר מהפסוק השני בה.

== תוכן הסורה ==
סורת אל-חשר עוסקת בנושאים שלהלן:
* שבט בני נצ'יר
* המונאפיקון
* המוהאג'רון
* הלכות הקשורות בחלוקת השלל מהמלחמה.

== קישורים חיצוניים ==

== הערות שוליים ==

קטגוריה:סורות
נכס דיגיטלי

נכס דיגיטלי (נקרא גם: נכס וירטואלי) הוא כל סוג של פורמט בינארי המכיל מידע, שנמצא ברשת האינטרנטית או במרחב הדיגיטלי ויש עליו זכות בעלות לאדם מסוים, לעשות בו כל שימוש חוקי רצוי (מסחרי או פרטי). סוג מידע שכזה ללא זכות בעלים, אינו יכול להיחשב נכס. נכסים דיגיטליים הם בין היתר, מסמך דיגיטלי, קובצי אודיו, תמונות או כל סוג מידע דיגיטלי רלוונטי אחר שנמצא ברשת או יאוחסן בהתקנים דיגיטליים כמו מחשבים, נגני מוזיקה, סמארטפונים, כוננים קשיחים, אמצעי תקשורת או כל מכשיר אחר שיכול לאחסן מידע דיגיטלי.

== סוגים ==
נכסים דיגיטליים מתחלקים למגוון תצורות ומתקיימים בפורמטים ותצורות שונים, נוכח ההתקדמות הטכנולוגית בעולם ואמצעי המדיה המתקדמים.

ישנם מספר סוגי נכסים דיגיטליים:
* נכסים דיגיטליים בשליטה מלאה - אתר אינטרנט, אפליקציה, ספר דיגיטלי, קורס דיגיטלי, פודקאסט, מוזיקה וקובצי אודיו, אנימציות, מצגות, תמונות וכיוצ'. אלו נכסים דיגיטליים שנוצרו על ידי אדם מסוים ובשליטתו המלאה.
* נכסים דיגיטליים ברשת החברתית - עמוד פייסבוק, קבוצת פייסבוק, ערוץ יוטיוב, פרופיל אינסטגרם. אלו נכסים שנבנו בתוך רשת חברתית ונהנים מחשיפה בפני משתמשי הרשת, אך זכות הבעלות בהם מתחלקת עם הבעלים של הרשת החברתית.
* נכסים בבעלות משותפת - חנות מקוונת באתרי מסחר גדולים כגון איביי או אמזון. אלו נכסים שנבנו בתוך אתר מסחר גדול ונהנים מחשיפה בסיסית של גולשי האתר, אך זכות הבעלות בהם על כל מרכיביה, מתחלקת עם בעלי אתר המסחר.

== הגנות על נכסים דיגיטליים ==
מפאת העובדה שנכסים דיגיטליים קיימים וזמינים ברשת האינטרנטית לכל אחד, ישנה תופעה נפוצה של העתקות, שכפולים, שימוש בלתי מורשה ועוד על ידי מעוולים למטרות רווח אישי. כך לדוגמה העתקת תוכן של אתר אינטרנט והפצתו על ידי המעוול למטרות רווח. רוב הנכסים דיגיטליים הם קניין רוחני לפי חוקי זכויות יוצרים (בישראל: לפי חוק זכות יוצרים, התשס"ח-2007), מאחר שמהווים יצירה הנותנת ביטוי לא מוחשי ומקורי לרעיון שהוא פרי יצירתו של האדם<ref></ref>. לכן, שכפול והעתקה של נכס דיגיטלי, מהווה הפרה של זכות היוצר בנכס, ומזכה את הבעלים בפיצויים מן המעוול, על פי חוק<ref></ref>.

שיטה נוספת להגנה על נכסים דיגיטליים, היא הטבעת סימן היכר או סימן מים, כל עוד תצורת הנכס מאפשרת זאת. כך, על תמונה דיגיטלית ניתן להטביע סימן מים עם פרטי התמונה והצלם, כך בעל הזכויות יישאר מקושר אליו.

== קנייה ומכירה של נכסים דיגיטליים ==
עם התפתחות הנכסים הדיגיטליים, צמחה תעשייה של מסחר קנייה ומכירה של נכסים דיגיטליים. ניתן לרכוש נכסים דיגיטליים בקבוצות ייעודיות בפייסבוק ובאתרים ייעודיים. האתר הגדול בעולם למסחר בנכסים דיגיטליים הוא Flippa. נכסים דיגיטליים עד כמה עשרות אלפי שקלים נמכרים לרוב בצורה עצמאיית בשוק הפרטי, בסכומים יותר גבוהים מומלץ להיעזר בשירותי ברוקר מקצועי, עמלת מכירה בתחום נעה בין 7%–15% תלוי שווי של הנכס.

== הערות שוליים ==

קטגוריה:דיני קניין
קטגוריה:קניין רוחני
קטגוריה:מחשבים
הנס קלוגה

הַנס הנרי פ. קְלוּגֶה (בהולנדית: Hans Henri Kluge; נולד ב-28 בנובמבר 1968, רוסלארה , בלגיה) הוא רופא ומנתח בלגי, אשר מונה למנהל אזורי של אירופה מטעם ארגון הבריאות העולמי ב-1 בפברואר 2020.<ref>http://www.euro.who.int/en/about-us/executive-management/dr-hans-henri-p.-kluge</ref><ref></ref><ref></ref>

== ביוגרפיה ==
הוא למד רפואה, כירורגיה וילודה ב בלוון, בשנת 1994. לאחר מכן הוא ביסס את עצמו כרופא כללי בבלגיה. היה לו ניסיון של 25 שנה בפרקטיקה רפואית ובבריאות הציבור באזורים רבים בעולם, טרם מינויו לראש ארגון הבריאות העולמי באירופה.

===המנהל האירופי של ארגון הבריאות העולמי ===
קלוגה היה היחיד מבין שישה מועמדים שבנוסף לשפת האם ההולנדית שלו, הוא דובר את ארבע השפות הרשמיות של ארגון הבריאות העולמי: צרפתית, גרמנית, אנגלית ורוסית. הוא גם היה המועמד הטוב ביותר במבחני הבחירה, עם ציון "מצוין". עם מינויו למנהל האירופי של ארגון הבריאות העולמי בפברואר 2020 נדרש לתאם את מאמצי המאבק במגפת הקורונה והוא במסגרת תפקידו הוא אחראי לפיקוח על בריאות האירופאים, בשיתוף פעולה עם שרי הבריאות של 53 המדינות האירופיות החברות בארגון הבריאות העולמי. במסגרת תפקידו הוא מטפל במספר ההולך וגדל של אנשים עם מחלות כרוניות ונפשיות ומחלות הנגרמות על ידי זיהום אוויר, מאבק בעובדה שפחות אנשים מתחסנים ומשתמשים לרעה באנטיביוטיקה הגורמת לעמידות לאנטיביוטיקה, טיפול במחסור בעובדי רפואה ועלויות הולכות וגדלות של תרופות.

==קישורים חיצוניים==

== הערות שוליים ==

קטגוריה:עובדי ארגון הבריאות העולמי
קטגוריה:רופאים בלגים
קטגוריה:אירופה: בריאות ורפואה
קטגוריה:בלגים שנולדו ב-1968
מנור ינאי

מנור ינאי (נולד ב-27 ביוני 1979) הוא קצין בצה"ל בדרגת תת-אלוף המכהן כראש מטה פיקוד הדרום. קודם לכן כיהן כמפקד יהל"ם, קצין ההנדסה של פיקוד הדרום, מפקד בא"ח הנדסה ומפקד גדוד 601.

== ביוגרפיה ==
התגייס לצה״ל בנובמבר 1997, ושובץ בחיל ההנדסה הקרבית.

בשנת 2012 הועלה לדרגת סא״ל ומונה למפקד גדוד 601, וכיהן בתפקיד עד שנת 2014 בין השאר במהלך מבצע צוק איתן. בשנת 2014 מונה למפקד בא"ח הנדסה, וכיהן בתפקיד עד 2016.

בשנת 2016 הועלה לדרגת אל״ם ומונה לקצין ההנדסה של פיקוד הדרום. בתקופת כהונתו היה אמון על בניית המכשול נגד מנהרות בגבול רצועת עזה, פרויקט שהוענק למוביליו פרס ביטחון ישראל. בשנת 2018 סיים את תפקידו ויצא ללימודים במכללה לביטחון לאומי. בשנת 2019 מונה למפקד יהל"ם, וכיהן בתפקיד עד יולי 2022.

בשנת 2022 הועלה לדרגת תא״ל ומונה לראש מטה פיקוד הדרום.

למנור תואר ראשון מאוניברסיטת רייכמן (המרכז הבינתחומי) ותואר שני מאוניברסיטת חיפה.

== קישורים חיצוניים ==

== הערות שוליים ==

קטגוריה:מפקדי גדוד 601
קטגוריה:מפקדי יהל"ם
קטגוריה:קציני הנדסה של פיקוד הדרום
קטגוריה:אלופי-משנה בצה"ל
קטגוריה:בוגרי המרכז הבינתחומי הרצליה
קטגוריה:בוגרי אוניברסיטת חיפה
קטגוריה:ישראלים שנולדו ב-1979
קטגוריה:חיילי צה"ל במלחמת חרבות ברזל
ויז'ן (ארקוס)

ויז'ן (אנגלית: Vision, בתרגום חופשי לעברית: חזון) הוא דמות בדיונית של גיבור-על חייזרי המופיע בחוברות הקומיקס ביקום מארוול קומיקס. הדמות הופיעה לראשונה בחוברת Marvel Mystery Comics #13 מנובמבר 1940, והיא נוצרה על ידי הכותב ג'ו סימון והמאייר ג'ק קירבי.

ויז'ן הוא האלטר אגו של ארקוס, חייזר רב-עוצמה המתפקד כשומר החוק במימד "עולם העשן". בחיפושיו ברחבי החלל אחר מקום להגליית רוצח, הוא מגיע לכדור הארץ ונתבקש לשמש כ"מגן האנושות". ויז'ן מסייע לבעלות הברית במלחמה נגד מדינות הציר, והוא מצטרף אל קבוצת "הפולשים" של קפטן אמריקה. הוא היה לדמות ראשית בסדרת האנתולוגיה "Marvel Mystery Comics" משנות ה-40, אך מאז הופיע רק לעיתים נדירות כדמות חוזרת.

במהלך תור הכסף של הקומיקס, ב-1968, הופיעה גרסה חדשה של הדמות. זהו אנדרואיד בעל בינה מלאכותית מתקדמת, פרי יצירתו של הרובוט אולטרון. גם הוא נקרא "ויז'ן", ומעט דומה במראהו לארקוס.

== היסטוריה פרסומית ==
דמותו של ויז'ן על ידי הכותב ג'ו סימון והמאייר ג'ק קירבי, והיא הופיעה לראשונה בחוברת ה-13 של סדרת האנתולוגיה Marvel Mystery Comics, שיצאה לשווקים בנובמבר 1940. הוא כיכב בכותר זה כדמות ראשית לצד שאר חברי "הפולשים" במהלך תחילת שנות ה-40 וימי מלחמת העולם השנייה, והופיע בקביעות עד לחוברת ה-48 מאוקטובר 1943.

הופעתו הבאה הייתה רק חמישה עשורים אחר כך, ב-1993, בפלשבק שנגע למעורבותו במלחמה. מאז, הוא מגיח לעיתים נדירות כדמות חוזרת בלבד.

== ביוגרפיה בדיונית ==
במימד "עולם העשן", החייזר ארקוס היה שומר החוק. הוא נודע בכינוי "ויז'ן", ופעל בחומרה נגד כל עבירה. עם התרחשותו של רצח בפעם הראשונה מזה מאות שנים, הוא יצא בחיפוש אחר כוכב לכת אליו יוכל להגלות את הרוצח. במהלך שיטוטיו ברחבי החלל, ויז'ן פגש במקרה במדען מכדור הארץ. הוא הותיר את הרוצח על צדק, והיגר לכדור הארץ במטרה לשמש כ"מגן האנושות". הוא נלחם בפשע וסייע לאזרחים שנעמדו תחת איומי ארגוני פשיעה, ופצח בחיים אנושיים כמסווה לפעילותו כגיבור-על.

בתחילת שנות ה-40, ויז'ן מיקד את פעילותו במאבק נגד פושעים ארציים בניו יורק. התערבותו הראשונה במלחמת העולם השנייה הייתה במאי 1941, אז הוא הציל ממחנה ריכוז פרופסור שנכלא בעקבות התבטאויות נגד המשטר הנאצי. לאחר מכן, הוא נאלץ להתמודד מול שלל איומים על-טבעיים: הצמח החי פלורוס הומו, המכשף חור, אל הכרישים האפרקיאי קאי-מק, מכונת המלחמה בעלת הבינה גרוסו, המכשף השחור אנריק זגנאר, יצורי ענק, שדים, אנשי הביוב האימתניים ו"מפלצות האסטרואידים". כמנוחה מלחימה אינטנסיבית זו, ויז'ן היה שב לניו יורק ונלחם במאפיה המקומית.

באמצע 1942, ויז'ן הצטרף באופן פעיל למלחמת העולם השנייה ולחם לצד בעלות הברית נגד מדינות הציר. הוא התעמת עם כוחות האימפריה היפנית ומנע מהם ליצור את מפלצות הג'לי, שמר על חופי העיר סנטה קרוז מפני כרישים יפניים, הגן על ניו יורק מתמנונים נאציים ענקיים, עצר הפצת גז רעיל בידי נאצים, הציל מרגלים אמריקאים ונאבק בצבא הנאצי, עד שהצטרף לבסוף לקבוצת "הפולשים" של קפטן אמריקה במערכה נגד הנאציזם. יחד עם שאר הגיבורים, הוא המשיך להילחם בנאצים עד סוף המלחמה.

עשרות שנים אחר כך, בהווה, ויז'ן שומר בחשאי על הקובייה הקוסמית.

== קישורים חיצוניים ==
* [https://marvel.fandom.com/wiki/Aarkus דף הדמות] בפרויקט פאנדום של מארוול קומיקס

== הערות שוליים ==

קטגוריה:גיבורי-על במארוול קומיקס
קטגוריה:האוונג'רס
ויליאם אדוארד פרוסט

ויליאם אדוארד פרוסט (באנגלית: William Edward Frost; ספטמבר 1810 – 4 ביוני 1877) היה צייר אנגלי בתקופה הוויקטוריאנית. בין הבודדים בתקופתו שהקדיש את עבודתו לציור העירום הנשי.<ref name=":0">Chisholm, Hugh, ed. (1911). "Frost, William Edward" . Encyclopædia Britannica. 11 (11th ed.). Cambridge University Press. pp. 250–251.</ref>

== ביוגרפיה וקריירה ==
פרוסט התחנך בבית הספר של האקדמיה המלכותית לאמנויות, החל משנת 1829; הוא התפרסם כצייר פורטרטים לפני שעבר לצייר נושאים היסטוריים ומיתולוגיים, כולל תת-ז'אנר של ציור הפיות, האופייני לאמנות הוויקטוריאנית.

בשנת 1839 זכה פרוסט במדליית הזהב של האקדמיה המלכותית בזכות הציור "פרומתאוס", ובשנת 1843 הוא זכה בפרס בתחרות לציור בית הפרלמנט החדש בווסטמינסטר, על "אונה הנחרדת" – נושא מתוך הספר האלגורי "מלכת הפיות" של אדמונד ספנסר . הוא נבחר כחבר עמית באקדמיה המלכותית בשנת 1846, וחבר מן המניין בשנת 1870.<ref name=":0" />

== יצירתו ==
פרוסט מוכר כממשיך דרכו של הצייר ויליאם אתי, שהקדים אותו, ברבע השני של המאה התשע עשרה, כאמן בריטי שעיקר נושאי ציוריו היו עירום נשי. למרות המוסר הקשוח של התקופה הוויקטוריאנית, העירומים הצנועים יחסית של פרוסט היו פופולריים, והביאו לו הכנסה כלכלית גבוהה.

חוקר האמנות הוויקטוראנית, ליונל למבורן, כתב על כך: "במיטב יצירותיו של פרוסט יש קסם מובהק דמוי תכשיט, ודוגמניות הנשים הצעירות והמושכות שלו הן בעלות איכות רלוונטית ומודעת לעצמה שהופכת אותן למרגשות יותר מאלה העוצמתיים שצייר ויליאם אתי".<ref>Lionel Lambourne, Victorian Painting, London, Phaidon Press, 1999; pp. 282–4.</ref>

== גלריה ==
 <gallery mode="packed" heights="160">
File:Frost, William Edward - Sirens And The Night.jpg | הסירנות
File:William Edward Frost (1810-77) - The Disarming of Cupid - RCIN 407163 - Royal Collection.jpg | הניטרול של קופידון
File:Una Alarmed.jpg | אונה הנחרדת
File:William Edward Frost - The Three Graces - Google Art Project.jpg | שלושת החסדים
File:William Edward Frost (1810-77) - Una among the Fauns and Wood Nymphs - RCIN 407162 - Royal Collection.jpg | אונה ופאון
File:William Edward Frost (1810-77) - L'Allegro - RCIN 403747 - Royal Collection.jpg | האלגרו
File:William Edward Frost - Venus and Cupid.jpg | ונוס וקופידון
</gallery>

==קישורים חיצוניים==

== הערות שוליים ==

קטגוריה:ציירים בריטים
קטגוריה:בריטים שנולדו ב-1810
קטגוריה:בריטים שנפטרו ב-1877
טל אלכסנדרוביץ'

טל אלכסנדרוביץ'-שגב (נולדה ב-4 במאי 1973) היא יועצת תקשורת, מנכ"לית שותפה ובעלים של משרד האסטרטגיה, הייעוץ התקשורתי וניהול המשברים - "בן חורין אלכסנדרוביץ'".

== ביוגרפיה ==
אלכסנדרוביץ' נולדה וגדלה בתל אביב. אימה הייתה מורה ואביה עורך דין. במהלך לימודיה בתיכון עירוני ד' בתל אביב כיהנה כיו"ר מועצת התלמידים.

את שירותה הצבאי עשתה בענף תקשורת בדובר צה”ל. עם שחרורה החלה לעבוד במשרד העבודה והרווחה כעוזרת-דובר המשרד.

לאלכסנדרוביץ' תואר ראשון (בהצטיינות) בתקשורת ומדע המדינה ותואר שני בתקשורת מהאוניברסיטה העברית.

בשנת 1996 שימשה כעוזרת ראש המינהל לתקשורת בהסתדרות החדשה ודוברת האגף לאיגוד מקצועי.

בשנת 1999 הצטרפה לצוות של מתן וילנאי במהלך כהונתו כשר המדע, התרבות והספורט כיועצת תקשורת. במסגרת זו מיתגה את מיזוג מערכי התקשורת של המשרד המאוחד.

בהמשך מונתה לסמנכ"לית שיווק ותקשורת של ארגון "אמון הציבור", והייתה חלק מצוות ההקמה והפיתוח של הארגון<ref></ref>.

בשנת 2008 הקימה את משרד האסטרטגיה והתקשורת "בן חורין אלכסנדרוביץ'" עם איתי בן חורין. המשרד הוביל קמפיינים שיווקיים ופוליטיים, בהם קמפייני בחירות של מפלגות וקמפיינים לרשויות המקומיות. בשנת 2019 הובילה יחד עם שותפה איתי בן חורין את קמפיין הבחירות הראשון של חוסן לישראל בראשות בני גנץ ובמסגרת זאת המציאה את הסיסמה – "ישראל לפני הכל" עבור כחול לבן. משמשת יועצת אסטרטגית לארגונים, ולגופים במשק הישראלי.

אלכסנדרוביץ' דורגה במגזין "פורבס" כאחת מ־50 הנשים המשפיעות בישראל בשנת 2015<ref></ref> וברשימת המשפיעים בתקשורת הישראלית של מגזין ליברל בשנים 2018–2020<ref></ref><ref></ref><ref></ref>.

אלכסנדרוביץ' מרצה בנושאי תקשורת, ניו-מדיה, וניהול קמפיינים פוליטיים.

חברת הוועד המנהל (בהתנדבות) של קרן שמש<ref></ref>, עמיתת תוכנית מעוז מחזור י’<ref></ref>.

נשואה לאיתן שגב ולהם שתי בנות. מתגוררת ברעות.

== קישורים חיצוניים ==
* 
* גיל קריא, [https://forbes.co.il/מהנשים-המשפיעות-בשוק-התקשורת-המקומי-ט/ מהנשים המשפיעות בשוק התקשורת המקומי: טל אלכסנדרוביץ’], באתר פורבס ישראל, 23 באוגוסט 2015
* יעל ליבוביץ גרנות, [http://www.mnews.co.il/stories/6075 טל ומטר], באתר מודיעין ניוז, 8 במרץ 2017
* 
*ראם שרמן, [https://geekonomy.net/2022/05/16/geekonomy553/ geekonomy פרק #553], 16 ביוני 2022

== הערות שוליים ==

קטגוריה:יועצות תקשורת ישראליות
קטגוריה:יועצות ישראליות
קטגוריה:דוברות ישראליות
קטגוריה:דוברים ישראלים
קטגוריה:מנכ"ליות ישראליות
קטגוריה:מנכ"לים ישראלים
קטגוריה:יחצ"ניות ישראליות
קטגוריה:פעילות חברתיות ישראליות
קטגוריה:פעילים חברתיים ישראלים
קטגוריה:מודיעין-מכבים-רעות: אישים
קטגוריה:חיילי דובר צה"ל
קטגוריה:חיילות דובר צה"ל
קטגוריה:בוגרות תיכון עירוני ד' (תל אביב)
קטגוריה:בוגרי תיכון עירוני ד' (תל אביב)
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:דירקטוריות ישראליות
קטגוריה:דירקטורים ישראלים
קטגוריה:ישראליות שנולדו ב-1973
קטגוריה:ישראלים שנולדו ב-1973
אנטל סלאי

אנטל סלאי (בהונגרית: Szalay Antal; 12 במרץ 1912 – 21 באפריל 1960) היה כדורגלן ומאמן הונגרי, ששיחק בעמדת המגן ימני.

==ביוגרפיה==
אנטל סלאי נולד ב-12 במרץ 1912 באימפריה האוסטרו-הונגרית. במשך כל הקריירה שיחק באויפשט ועשה את הופעותיו הראשונות בליגה ההונגרית בעונת 1930/31. אף על פי ששיחק באותה עונה רק בארבעה משחקים הוא היה שותף לזכייתה באליפות. סלאי תפס את מקומו הקבוע במדי הקבוצה לאחר שהרשים יותר מפרנץ בורסאני בתפקיד המגן ימני, וב-1933 הוא זכה באליפות שנייה שלו.

נקודות החוזק של סלאי היו יכולת המיקום, כישורים טכניים ומשחק המעבר שלו עם ג'רג' סוץ'. אויפשט שכללה את לאסלו שטרנברג וסטפן אויר זכתה באליפות נוספת ב-1935, שנה בה סלאי גם נבחר לשחקן השנה בהונגריה. הצלחתה של הקבוצה הגיעה לשיאה ב-1939 בה הם זכו באליפות ובגביע מיטרופה עם ניצחון בגמר על יריבתה פרנצווארוש. סלאי עזב את מועדון ביתו ב-1940.

סלאי שיחק בנבחרת הונגריה לראשונה ב-1933 בניצחון 0–3 על שווייץ. מאז שיחק בדרך כלל בעמדת המגן ימני והיה שותף בניצחון על האנגלים 1–2 ב-1934. באותה שנה היה בסגל הנבחרת למונדיאל 1934 ושיחק בהפסד לאוסטריה ברבע הגמר, במשחק בו היה כמגן השמאלי לאחר שנאלץ לתת את עמדתו לאיסטוון פאלוטאס. מונדיאל אחר כך ב-1938 הגיעה עם נבחרתו עד לגמר בו היא הפסידה לאיטליה. משחקו האחרון של סלאי היה באוגוסט 1939 מול פולין והיה ל-24 בסך הכל במדיה.

==תארים==
;אויפשט
*אליפות הונגריה (4): 1931, 1933, 1935, 1939
*גביע מיטרופה: 1939
;נבחרת הונגריה
*סגנית גביע העולם: 1938
;אישיים
*שחקן השנה בהונגריה: 1935

== קישורים חיצוניים ==

קטגוריה:כדורגלני נבחרת הונגריה
קטגוריה:כדורגלני מונדיאל 1934
קטגוריה:כדורגלני מונדיאל 1938
קטגוריה:כדורגלני אויפשט
קטגוריה:הונגרים שנולדו ב-1912
קטגוריה:הונגרים שנפטרו ב-1960
צריך לסגור הכל

צריך לסגור הכל הוא אלבומם הרביעי של ג'ירפות אשר יצא בשנת 2013. האלבום נכתב בסמוך למחאה החברתית שארעה בשנת 2011 והטסקטים שבאלבום הושפעו מאירוע זה רבות<ref></ref>. כך למשל, השיר "דפני דפני" נכתב כמחווה על דפני ליף.

== רשימת שירים ==

== קישורים חיצוניים ==

* [https://girafot.bandcamp.com/album/--5 צריך לסגור הכל] בבנדקמפ

== הערות שוליים ==

קטגוריה:אלבומי ג'ירפות
קטגוריה:קצרמר אלבומים
קטגוריה:אלבומי 2013
קטגוריה:אלבומים בעברית
חתול מפלצת

חתול מפלצת הוא שיר אשר נכתב על ידי רמי פורטיס, והופיע באלבומו השני "סיפורים מהקופסא".

== רקע ==
בתקופת שהותם של מינימל קומפקט באירופה, כשפורטיס וסחרוף ושאר החברים גרו באותו בית דירות בבריסל, בנו הבכור של ברי היה נוהג להתעורר מוקדם. מכיוון ששני הוריו לא היו מתעוררים עד הצהריים, הוא היה הולך לפורטיס. פורטיס המציא אז סיפור אודות החתול של השכנים ממול, שהיה יוצא בלילות ורוצח אנשים.

באלבום, כל התיפוף נעשה על ידי מכונת תופים. ז'אן ז'אק גולדברג, אשר היה המתופף של פורטיסחרוף בהופעות, מחה על כך, ולבסוף זכה לתופף על כיסא בשיר.
== מצעדים ==
* מקום 33 במצעד הפזמונים העברי השנתי ה'תשמ"ט-1989<ref></ref>.

== גרסות כיסוי ==
בין האמנים אשר ביצעו גרסת כיסוי לשיר ניתן למנות את רביעיית מסנר, מיי פיינגולד ואתניקס.

בשנת 2021, חברי "זהו זה" ביצעו גרסת כיסוי לשיר.

== קישורים חיצוניים ==
* [https://shironet.mako.co.il/artist?type=lyrics&lang=1&prfid=915&wrkid=38905 מילות השיר] באתר שירונט.
* [https://www.youtube.com/watch?v=fSWZ1fFsGXw&ab_channel=בריסחרוף השיר] באתר יוטיוב.
* [https://www.nli.org.il/he/items/NNL_MUSIC_AL997008754587505171/NLI לדף השיר] באתר הספרייה הלאומית

== הערות שוליים ==

קטגוריה:שירי 1988
קטגוריה:שירים בעברית
קטגוריה:שירים על חתולים
קטגוריה:שירים על מפלצות
הפקודה המחפירה

ממוזער
ב-17 במרץ 1808 קבע נפוליאון הראשון שלוש גזרות בניסיון כושל לקדם את שוויון היהודים, ולשלבם בחברה הצרפתית, ובנה על האמנציפציה היהודית של 1790–1791. לשלישית מבין הגזרות – הפקודה המחפירה, או הצו המחפיר (בצרפתית: Décret infâme) – היו השפעות שליליות. אף שמטרתה הייתה להעניק אזרחות שווה, היא הגבילה את הלוואות הכסף מצד יהודים (הקתולים לא הורשו לבצע חיוב ריבית כרווח על הלוואות), ביטלה את כל החובות של חייבים לא-יהודים ליהודים, והגבילה את תושבותם של יהודים חדשים בצרפת על ידי הגבלת פעילותם העסקית, תוך מתן אפשרות לעבודה בחקלאות ובמלאכה. גזרות אלה החלישו את מצבם הכספי של יהודים, שהיו בעברם מלווים בריבית.

== רקע ==
נפוליאון בונפרטה זכה בתחילה בנאמנותם של יהודים כאשר בשנת 1797 שחרר יהודים באנקונה שבאיטליה. הוא בחר רשמית בשני הכוהנים הגדולים של האומה היהודית ובשבעה חברי מועצה לכוהנים הגדולים. יש טוענים כי הוא עודד יהודים להחזיר את שליטתם בירושלים, בשנת 1799 בעזרת צבאו במכתב שהופנה לרב בירושלים, אך רבים חושדים כי המכתב הוא זיוף. הוא לא פעל נגד היהודים עד תחילת המאה ה-19, אז העביר את שלוש הגזרות, אחת מהן נודעה כפקודה המחפירה. יש מי שמייחסים את שינוי הגישה, כמו הסופר פרנץ קובלר, לזיקתו החדשה לצרפת ולרצונו החדש להגן על האינטרסים של העם הצרפתי. גם כשהיה גיבור היהודים, הוא עדיין היה פטריוט נלהב של אי הולדתו, קורסיקה.

בצרפת, בתחילת המאה ה-19, המלשינים האשימו את היהודים באלזס בגביית ריבית ובשימוש לרעה בזכויות אחרות, שניתנו להם באמנציפציה שלהם בשנת 1791 תחת המלך לואי ה-16. נפוליאון צידד בדעה הצרפתית העממית. אף על פי שנפוליאון חפץ בשוויון ליהודים, הוא כינה אותם "הבזויים ביותר מבין הגברים" והכריז, במכתב של 1808 לאחיו ז'רום בונפרטה, שהוא לא רוצה שמספרם יגדל.

אף על פי שהוויעוד הראשון של הסנהדרין הגדולה, ב-4 בפברואר 1807, היה טקסי וחגיגי, המפגש לא היה אפקטיבי מאחר ששום דבר לא נעשה במהלך החודש בו נפגשו. כדי לשפר את התנאים שיוטלו על היהודים על ידי הגזרות הקרבות. במהלך שמונה המפגשים נאלצה חברי הסנהדרין הגדולה לאפשר נישואי תערובת בין צרפתים ובין יהודים, כדי שהיהודים ייקלטו בצרפת, מכיוון שהיהודים נחשבו לאזרחים לא תקניים ונדרשו להיקלט או להיות מגורשים. הוויעוד נאלץ לתמוך גם בפעולות אחרות להטמעת היהודים, כגון אישור שירות צבאי לצירוף צעירים יהודים לצבא צרפת. צעדים כאלה היו הקדמה להעברת שלוש הגזרות ב-17 במרץ 1808.

== ביטול הפקודה המחפירה ==
מראש נקבעה הפקודה ל-10 שנים ועם חלוף השנים, ב-1818, דנו בתי המחוקקים של צרפת באפשרות להאריך אותה, אך לא עשו זאת ובכך התבטלה הפקודה. הקונסיסטוריה של פריז הוציאה כרוז, שנועד ליהודי אלזס ובו קראה להם לנהוג יפה בבני ארצם הצרפתים.

== קישורים חיצוניים ==
* [https://lib.cet.ac.il/pages/printitem.asp?item=9384 הספרייה הווירטואלית של מטח – הפקודה המחפירה]

==הערות שוליים==

קטגוריה:יהדות צרפת
קטגוריה:צרפת: אנטישמיות
קטגוריה:צווים
קטגוריה:נפוליאון
ריצ'י אדובאטו

ריצ'רד אדם אדובאטו (באנגלית: Richard Adam Adubato; נולד ב-23 בנובמבר 1937) הוא מאמן כדורסל אמריקאי. אימן בעברו את קבוצות ליגת ה-NBA דטרויט פיסטונס (1979–1980), דאלאס מאבריקס (1989–1993) ואורלנדו מג'יק (1997), ואת קבוצות ליגת ה-WNBA ניו יורק ליברטי (1999–2004) ווושינגטון מיסטיקס (2005–2007).

==קריירת אימון==
===ליגת ה-NBA===
אדובאטו נולד בעיר אירווינגטון שבניו ג'רזי, ובבגרותו למד באוניברסיטת ויליאם פטרסון אשר בעיר ויין הסמוכה.

בשנת 1978, לאחר 6 שנים כעוזר מאמן בקבוצת "מכללת אופסלה" (בניו ג'רזי), הצטרף לצוות האימון של דטרויט פיסטונס מליגת ה-NBA, אותה אימן דיק וייטל. בנובמבר 1979, לאחר 12 משחקים בעונת , החליף את וייטל כמאמן הראשי של הפיסטונס, ועד לסיום אותה עונה הדריך את הקבוצה למאזן ניצחונות שלילי 12–58.

בין השנים 1982–1985 שימש כעוזר מאמן בניו יורק ניקס, תחת יובי בראון.

לקראת עונת עבר לצוות האימון של דאלאס מאבריקס, אותה אימן דיק מוטה. בעונה העוקבת העפילה דאלאס לגמר האזור המערבי, לראשונה בתולדותיה, בהובלתם של המאמן ג'ון מקלאוד, והשחקנים מארק אגוויר, רולנדו בלאקמן ודרק הרפר. לאחר 11 משחקים בעונת מונה אדובאטו למאמן הראשי של המאבריקס, במקומו של מקלאוד. בסיום אותה עונה הודחה הקבוצה בסיבוב הפלייאוף הראשון, ובשתי העונות הבאות כלל לא העפילה אליו, לאחר שסיימה במקום ה-12 באזור המערבי. לאחר שקבוצתו פתחה את עונת עם 2 ניצחונות מ-29 משחקים, פוטר אדובאטו מתפקידו, ובמקומו מונה עוזרו גאר הרד. לאורך תקופתו כמאמן המאבריקס, העמידה הקבוצה מאזן כולל של 94 ניצחונות ו-170 הפסדים (35.6%).

בעונת היה עוזר מאמן בקליבלנד קאבלירס, תחת המאמן מייק פראטלו, ובקיץ 1994 עבר לצוות האימון של אורלנדו מג'יק, אותה אימן בראיין היל. כוכבי הקבוצה הצעירים – שאקיל אוניל ופני הארדוויי – הוליכו את המג'יק לגמר ה-NBA בפלייאוף 1995, בו הפסידו מול יוסטון רוקטס (0–4). באמצע עונת מונה אדובאטו למחליפו של היל כמאמן אורלנדו, ועד לסיום העונה רשמו המג'יק מאזן חיובי 21–12, אך הודחו מפלייאוף 1997 כבר בסיבוב הראשון.

===ליגת ה-WNBA===
בשנת 1999 מונה אדובאטו למאמן קבוצת ניו יורק ליברטי מליגת ה-WNBA. בעונות 1999, 2000 ו-2002 העפילה תחתיו הקבוצה לגמר ה-WNBA, אולם בשלושת המקרים הפסידה בסדרת הגמר. בשניות הסיום של המשחק השני בסדרת גמר 1999, מול יוסטון קומטס, קלעה שחקנית הליברטי תרזה ות'רספון שלשה מחצי מגרש, אשר העניקה לניו יורק את הניצחון בתוצאה 68–67; קליעה זו נחשבת לאחד המהלכים הגדולים בתולדות ליגת ה-WNBA.

בין השנים 2005–2007 אימן את קבוצת וושינגטון מיסטיקס מה-WNBA. לאחר 4 משחקים בעונת 2007 התפטר מתפקידו, והוחלף על ידי טרי רולינס. לאורך תקופתו כמאמן ראשי ב-WNBA, רשמו קבוצותיו של אדובאטו מאזן כולל של 134 ניצחונות ו-116 הפסדים (53.6%).

==קישורים חיצוניים==

==הערות שוליים==

קטגוריה:ניו ג'רזי: אישים
קטגוריה:מאמני כדורסל אמריקאים
קטגוריה:מאמני דטרויט פיסטונס
קטגוריה:מאמני דאלאס מאבריקס
קטגוריה:מאמני אורלנדו מג'יק
קטגוריה:אמריקאים שנולדו ב-1937
מיכאל וידה

מיכאל וידה (28 במרץ 1922 - 5 במאי 2020 ;Michael Laszlo Vajda) היה פרופסור להנדסה ימית בטכניון, יזם והשתתף בהקמת המכון הישראלי לחקר הנדסה ימית ושימש כמדען הראשי הראשון שלו.

== ביוגרפיה ==
מיכאל וידה נולד בעיר מישקולץ בהונגריה. בילדותו עבד עם אביו שהיה נגר ולמד בבית הספר הריאלי שבעיר. בתקופת מלחמת העולם השנייה גויס בכפייה לפלוגות העבודה של הצבא ההונגרי ובמהלך המלחמה ברח מהן. במשך כחודש הוסתר על ידי משפחת איכרים בכפר בש (Bés) בסלובקיה, אך באוקטובר 1944, לאחר שהאזור נכבש על ידי הצבא האדום, נשבה ונשלח לאוקראינה שם שהה בשבי עד אוגוסט 1948. לאחר שחרורו מהשבי עלה לארץ, התגייס לצה״ל והשתתף במלחמת העצמאות<ref name=":0"></ref>.

בשנת 1949 סיים את שירותו הצבאי והתחיל לימודיו בפקולטה להנדסה אזרחית בטכניון. משם המשיך לתואר שני בהנדסה ימית אותו סיים בהצטיינות. בשנים 1957–1958 המשיך להתמחות בהנדסה ימית בקורס בין לאומי בדלפט, הולנד<ref></ref>. לאחר מכן המשיך את לימודי הדוקטורט בטכניון בנושא "חקירת מנגנון ההסעה של גלי מים צילינדריים מתקדמים בעומק קבוע" שעליו זכה בפרס ארנן של אגודת האינג׳ינירים והארכיטקטים<ref name=":0" /> ובהמשך הצטרף לסגל הטכניון.

החל משנת 1970 החל לקדם הקמה של מכון בתחום ההנדסה הימית בין השאר מתוך תפיסה ציונית שראתה בקיום מכון שכזה נכס אסטרטגי למדינת ישראל. במסגרת פעילותו זו תכנן ופיקח על הקמת תעלת גלים ובריכת גלים עבור המכון, הכשיר צוות של טכנאים ואנשי מחקר, כתב מסמכי חזון, ניהל מגעים לקידום הנושא עם רשות הנמלים ועם מוסד הטכניון למחקר ופתוח<ref></ref>, הקים וניהל ( 1972-1976 ) יחידת מחקר שהפכה בשנת 1977 למכון הישראלי לחקר הנדסה ימית - Coastal And Marine Engineering Research Institute<ref></ref>. כשהוקם המכון מונה למדען הראשי של המכון, תפקיד בו הוא שימש עד לפרישתו לגמלאות בשנת 1990.

במסגרת עבודתו היה אחראי על תכנון ומידול של פרויקטים כגון שובר הגלים של חוף תל אביב, תכנון הגישה לים של תחנת הכוח ברידינג ומסוף הפחם בתחנת הכוח בחדרה, נמל אשדוד, נמל הקישון ונמל אילת<ref></ref>.

== פרסים ==
* 1964 - פרס ארנן של אגודת האינג׳ינירים והארכיטקטים על עבודת הדוקטורט

== פרסומים נבחרים ==
* 1957 - [https://books.google.co.il/books/about/חקירת_המודל_ההידראולי.html?id=KRcgNQEACAAJ&redir_esc=y חקירת המודל ההידראולי של מברץ הסכר במשמר-איילון והצעות לשכלולו]
* 1970 - [https://books.google.co.il/books/about/ההשפעה_של_בניית_התחנה.html?id=T9DgjwEACAAJ&redir_esc=y ההשפעה של בניית התחנה "רדינג ד'" על מוצא הירקון לים ועל מפלסי המים בזמן שיטפונות באפיק המוסדר]
* 1970 - [https://cedb.asce.org/CEDBsearch/record.jsp?dockey=0017313 Piling-up behind low and submerged permeable breakwaters]
* 1982 - [https://ascelibrary.org/doi/abs/10.1061/9780872623736.116 Sedimentological influences of detached breakwaters]

== קישורים חיצוניים ==
* [https://cee.technion.ac.il/vision-and-goals/about/research-centers-and-labs/cameri-coastal-and-marine-engineering-research-institute/ CAMERI] - אתר המכון הישראלי לחקר הנדסה ימית

== הערות שוליים ==

2020 09
קטגוריה:סגל הטכניון: הנדסה אזרחית וסביבתית
קטגוריה:יהודים בשואה: הונגריה
קטגוריה:ישראלים ילידי הונגריה
קטגוריה:בעלי תואר דוקטור מהטכניון - מכון טכנולוגי לישראל
קטגוריה:ישראלים שנולדו ב-1922
קטגוריה:ישראלים שנפטרו ב-2020